વામપક્ષીએ ખેંચવાનું ચાલુ કર્યું, જમણેરી જૂથે સામો જવાબ આપ્યો. વારાફરથી દમ લગાવી ખેંચતા ગયા. લોકોના પ્રોત્સાહનના નારા અને બંને જૂથમાં રહેલા લોકોના ચહેરા પરની ઉત્કંઠા અને શ્રમના કારણે શરીરે શરીરમાંથી નીકળતી ગર્જના આ બધાનું દ્રશ્ય અવિસ્મરણીય હતું. ઘણાતો આ દ્રશ્યની સેલ્ફી પાડતા પાડતા તે ખાડીમાં પડી ગયા. ઘણા વધુ ઉત્સુક થઇ હાર્ટ એટેકથી બેહોંશ થયા. પણ જે જોમ જોવા મળ્યું તે આટલા વર્ષોમાં કોઈ પ્રકારના સંપમાં જોયું ન હતું.